Pɛl 14
1
Pɛl lätdɛ duelɛ,
kä dɔ̱ɔ̱r däkɛ duelɛ piny.
2
Kä ram lät cuŋ luthɛ
Kuoth Nhial,
kä lo̱k ram mi thil luth jɛ.
3
Ram mi ruac dɔ̱ɔ̱rä no̱ŋɛ jɛ riɛk,
kä gaŋkɛ ram mi pɛl ɛ ruacdɛ.
4
Thilɛ gua̱a̱th mi /ci ji̱kɛ pur
mi dëë bɛl ŋɛr thi̱n,
ŋɛ̈rkɛ bɛl guäth mi pur ji̱kɛ.
5
/Ci neen mi thuɔ̱k kac lat,
kä lat neen kacä ni ka̱a̱cni.
6
/Ci nɛy ti dɔa̱a̱r pɛl dee jek,
kä pɛl thia̱kɛ kä gua̱n tiitdä.
7
Päl ram mi dɔ̱a̱r,
kɛ ɣöö /ci riet pɛlä
bi jek kä jɛ.
8
Kä ŋäc ŋɔaani nɛɛni ti
pɛl mocɛ kɛ ca̱r,
kä dɔa̱a̱r kaŋ dɔ̱ɔ̱riɛn kɛ.
9
/Ci nɛy ti dɔa̱a̱r riɛk kɛ duer,
kä nɛy tin gɔw görkɛ cuɔ̱ɔ̱ŋ.
10
Ŋäc lɔc riɛkdɛ
kä thilɛ ram mi dɔ̱ŋ mi
dee kɛn gɔɔydɛ nyuak.
11
Bi duel gua̱n dueeri da̱k,
kä bi duel gua̱n cuŋni
te cuŋä.
12
Tëë kɛ duɔ̱ɔ̱p mi ce̱tkɛ cuɔ̱ɔ̱ŋ
kä raan,
kä guutdɛ ba lia̱a̱.
13
Kä ram dɔl to̱k bi lɔcdɛ jiäk,
kä tɛ̈th lɔaac bɛ guut
kɛ jiath lɔaac.
14
Kä gua̱n däkä bɛ ro̱ŋ
kɛ nyin däkädɛ,
kä ram mi gɔaa bɛ ro̱ŋ
kɛ lätkɛ.
15
Kä ram mi dɔ̱a̱r pekdɛ
mi cɛ ŋäth,
kä ram mi pɛl guicɛ
tin lätdɛ.
16
Ram mi pɛl lunyɛ jɔk kä duer,
kä ram mi dɔ̱a̱r yorɛ rɔ
rɛy rikä.
17
Kä ram mi mal kɛ̈c ɛ dɔ̱a̱r,
kä kua ram mi bac lɛ lo̱k.
18
Kä ram mi dɔ̱a̱r jekɛ ni dɔ̱ɔ̱r,
kä ram mi pɛl jekɛ ni pɛl.
19
Nɛy tin ji̱ jiäkni guɔŋkɛ rɔ
kɛ mi gɔaa,
kä goŋ ji̱ dueeri rɔ nhiam
ji̱ cuŋni.
20
Lökɛ can ɛ ji̱ thieekädɛ,
kä ram mi riäŋ tëë mäthni
ti ŋuan.
21
Te duer kɛ nɛy tin canykɛ
ji̱ thieekädiɛn,
kä tɛ̈th lɔaac akɛ nɛy tin
nhɔakɛ can.
22
La riaw ni nɛy tin la̱tkɛ
ti jiäk,
kä nɛy tin la̱tkɛ gɔy jëkɛ
ŋa̱th kɛnɛ luth.
23
Lät diaal jëkɛ duɔ̱ɔ̱r thi̱n,
kä ruac baaŋ no̱ŋɛ can.
24
Kä ria̱ŋ raam mi ŋäc ŋɔak
ɛ pɛlɛ,
kä ram mi dɔ̱a̱r ɛni dɔ̱a̱r.
25
Neen mi thuɔ̱k käänɛ naath,
kä neen mi thil thuɔ̱k latdɛ
ni kac.
26
Kä ram mi luth Kuoth Nhial
tëëkɛ mal,
kä ba ko̱t kä gaatkɛ.
27
Luth Kuɔth Nhial ɛ tëk,
käänɛ raan dup li̱eth.
28
Ŋuan nath ɛ guëth kä kuäär,
kä mi thilɛ naath
/cɛ dee tekɛ kuäär.
29
Kä ram mi tëë dhi̱eel
ŋäcɛ ŋɔak ɛlɔ̱ŋ,
kä ram mi mal kɛ̈c ɛ dɔ̱a̱r.
30
Lɔc mi tekɛ mal ɛ tëk pua̱a̱ny,
kä nyir näkɛ raan.
31
Ram mi ciɛŋ can a jiäk kuethɛ
ni Cääkdiɛn,
kä ram mi ciɛŋ jɛ agɔaa
luthɛ Kuoth.
32
Ba ji̱ dueeri näk
ɛ dueerkiɛn,
kä bi ji̱ cuŋni gääŋ
li̱eth jek.
33
Pɛl tëë lɔɔc nɛɛni ti
ŋa̱ckɛ ŋɔak,
kä thilɛ jɛ lɔɔc nɛɛni
ti dɔa̱a̱r.
34
Cuŋ kapkɛ do̱r nhial,
kä duer ɛ thil puthä
kä nɛy diaal.
35
Kä kuäär nhɔkɛ ni läät
mi pɛl,
kä la gakɛ kɛ läät
mi lät po̱cä.
